**З А П О В Е Д**

**№ 53**

 **гр. Враца, 20.05.2020 г.**

 На основание чл. 24а, ал.1 от Закона за собствеността и ползването на земеделските земи и чл.47ж, ал.1 и ал.4 от Правилника за прилагане на Закона за собствеността и ползването на земеделските земи (ППЗСПЗЗ), в изпълнение на Заповед № РД 46-143/20.03.2020г. на Министъра на земеделието, храните и горите, обнародвана в ДВ бр.35/10.04.2020г.

**Н А Р Е Ж Д А М :**

**1.**Откривам процедура за провеждане на търг (първа тръжна сесия) с тайно наддаване за отдаване под наем или аренда на свободни земеделски земи от Държавния поземлен фонд (ДПФ) в област Враца за стопанската 2020-2021 година за отглеждане на едногодишни полски култури и многогодишни фуражни култури – житни, бобови и техните смеси, при условията и реда, определени в чл.47ж и следващите от ППЗСПЗЗ.

**2.Обект на търга** са свободни земи от ДПФ, подробно описани по общини, землища, имоти, начин на ползване, форма на отдаване (наем / аренда), срок на предоставяне, начална тръжна цена в списъци, които са неразделна част от тази заповед, както и одобрени със заповед № РД 46-143/20.03.2020г. на Министъра на земеделието, храните и горите образци на документи по чл.47е, ал.2 от ППЗСПЗЗ.

**3.Условия за участие.** Втърга могат да участват физически лица, кооперации, еднолични търговци и юридически лица, регистрирани по Търговския закон, които са регистрирани земеделски производители. Същите следва да отговарят на условията на чл. 24а, ал. 8 от ЗСПЗЗ и чл. 47в, ал. 1 от ППЗСПЗЗ.

**4.Началната тръжна цена и размерът на депозита за участие в търга** са определени със Заповед № РД 46-143/20.03.2020г. на Министъра на земеделието, храните и горите. Размерът на депозита за участие в търга е както следва:

**4.1.** за отглеждане на едногодишни полски култури и многогодишни фуражни култури – житни, бобови и техните смеси – 20 % от началната тръжна цена, умножена по площта на имота;

Срокът за плащане на депозита е **30 дни**, считано от датата на публикуването на заповедта във вестник “Конкурент”.

**5.Условия за плащане на цената на депозита.** Плащанията да се извършват в български лева, по банков път по сметка на ОД „Земеделие” - Враца в УниКредит Булбанк по сметка:

**BIC код на банката: UNCRBGSF**

**IBAN: BG 12 UNCR 70003319712916**

**6. Място и срок за получаване на документите и указания за участие в търга.** Документите и указанията за участие в търга се получават от ОД „Земеделие” – Враца, адрес: гр.Враца, бул. „Христо Ботев” № 78, ет.1, всеки работен ден от 09.00 до 17.30 часа.

Документите могат да се изтеглят и от интернет страницата на дирекцията: <http://www.mzh.government.bg/ODZ-Vratza/bg/Home.aspx>

**7. Място и срок за подаване на документите за участие в търга.** Документите за участие в търга се подават в ОД „Земеделие” – гр.Враца, адрес: гр.Враца, бул.,Христо Ботев” № 78, ет.1, всеки работен ден от 09.00 до 17.30 часа, в срок от 30 дни, считано от датата на публикуването на заповедта във вестник “Конкурент” до **22.06.2020г. (включително).**

Предложената в заявлението-оферта, тръжна цена следва да бъде само в **цели левове на декар**, изписана с цифри и с думи за всеки имот - обект на търга.

Съгласно чл. 47з, ал.2 от ППЗСПЗЗ кандидатите за участие в търга за повече от един имот представят заявление-оферта за участие по образец и банково бордеро за внесен депозит **за всеки имот поотделно**.

**8. Информация за земите –** обект на търга, са подробно описани по общини, землища, имоти, начин на ползване, форма на отдаване /наем / аренда/, срок на предоставяне, начална тръжна цена, в списъци, които са обявени в Областна Дирекция „Земеделие” – гр.Враца и в Общинските служби по земеделие на територията на област Враца, както и на интернет

страницата на ОД „Земеделие” гр.Враца, web site: <http://www.mzh.government.bg/ODZ-Vratza/bg/Home.aspx>

**9. Място и дата на провеждане на търга**.

 Търгът ще се проведе на **29.06.2020г. от 10.00 ч.** в сградата на Областна дирекция “Земеделие” – Враца, адрес: гр.Враца, бул. „Христо Ботев” №78, ет.1 със задължително присъствие на кандидатите или упълномощени от тях лица.

ОД “Земеделие” – гр.Враца запазва правото си при техническа необходимост да промени мястото за провеждане на търга, за което подалите документи кандидати ще бъдат уведомени.

**10. Условия за плащане на цената.** Плащанията се извършват в български лева, по банков път, в срокове и при условия, съгласно клаузите на образци на договори, одобрени със Заповед РД 46-143/20.03.2020г. на Министъра на земеделието, храните и горите.

**11.** В случаите по чл. 47л от ППЗСПЗЗ /когато от няколко участници е предложена една и съща цена за даден имот/ между тях се провежда търг с явно наддаване с начална цена -предложената от кандидатите, като стъпката за наддаване е в размер на един лев.

1. Място за обявяване на резултатите от търга: На информационното табло в ОД„Земеделие” - гр. Враца, бул. „Христо Ботев” №78, ет.1 и на интернет страницата на ОД„Земеделие” - гр. Враца на адрес: <http://www.mzh.government.bg/ODZ-Vratza/bg/Home.aspx>

**ЛОРА ЛАЗАРОВА /п/**

*Директор на ОД ”Земеделие” Враца*